
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1649 

11 Δεκεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της αριθ. 201430/30.10.2001 απόφασης 
του Υπουργού Εργασίας και Κοινωνικών Ασφαλίσεων 


με θέμα «Διαδικασία επιλογής και κριτήρια αξιολόγη¬ 
σης για την ένταξη πράξεων στα μέτρα του Προγράμ¬ 
ματος της Κ.Π. ΕηυπΙ». 1 

Σύσταση Ν.Π.Δ.Δ. στο Δήμο Αρναίας με την επωνυμία 
«ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΑΡΝΑΙΑΣ» 2 

Αύξηση καθ’ υπέρβαση ημερών εκτός έδρας υπαλλήλων 

υπηρετούντων στη Ν.Α. Ευρυτανίας. 3 

Εκχώρηση αρμοδιοτήτων στα Συμβούλια Διοίκησης - Δι¬ 
οικητικά Συμβούλια και στους Διοικητές - Προέδρους 

αντίστοιχα των Νοσοκομείων Β. Αιγαίου. 4 

Κανονισμός Αδειών Κατασκευών Κεραιών στην Ξηρά. 5 


ΑΠΟΦΑΣΕΙ Σ 

Αριθ. 201620 (1) 

Τροποποίηση της αριθ. 201430/30.10.2001 απόφασης του 
Υπουργού Εργασίας και Κοινωνικών Ασφαλίσεων με θέμα 
«Διαδικασία επιλογής και κριτήρια αξιολόγησης για την 
ένταξη πράξεων στα μέτρα του Προγράμματος της Κ.Π. 
ΕηυπΙ». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 29Ατου Ν. 1558/85 «Κυβέρνηση και Κυβερνη¬ 
τικά Όργανα» (ΦΕΚ 137/Α), όπως συμπληρώθηκε με το άρ¬ 
θρο 27του Ν. 2081/92 (ΦΕΚ 154/Α) και τροποποιήθηκε με το 
άρθρο 1 παρ. 2ατου Ν. 2469/97 (ΦΕΚ38/Α). 

2. Την αριθ. 201430/30.10.01 απόφαση του Υπουργού Ερ¬ 
γασίας και Κοινωνικών Ασφαλίσεων με θέμα «Διαδικασία επι¬ 
λογής και κριτήρια αξιολόγησης για την ένταξη πράξεων στα 
μέτρα του Προγράμματος της Κ.Π. ΕηυβΙ» (ΦΕΚ). 

3. Τις διατάξεις του άρθρου 42 του Νόμου για την «Ανα¬ 
διάρθρωση του ΟΑΕΔ και άλλες διατάξεις». 

4. Το Ν. 2860/2000 (ΦΕΚ 251/Α/14-11-2000) και ειδικότερα 
τα άρθρα 20 και 7 και τα άρθρα 4, 5 και 6. 

5. Τις διατάξεις του Κανονισμού (ΕΚ) αρ. 1784/1999 του 
Συμβουλίου της 21ης Ιουνίου 1999, σχετικά με το Ευρωπαϊκό 
Κοινωνικό Ταμείο. 


6. Την Κοινή Απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης, Εθνικής Οικονομίας, Οι¬ 
κονομικών και Εργασίας και Κοινωνικών Ασφαλίσεων περί 
«Σύστασης και Λειτουργίας Ειδικής Υπηρεσίας Διαχείρισης 
Επιχειρησιακού Προγράμματος της Κοινοτικής Πρωτοβου¬ 
λίας ΕΟυΑί» με αριθμό 180691/7-2-2001 (ΦΕΚ 148/Β /14-2- 
2001 ). 

7. Ε(2001)34, 9/3/01 απόφαση της Ευρωπαϊκής Επιτροπής 
περί έγκρισης του «Προγράμματος της Κοινοτικής Πρωτο¬ 
βουλίας για την καταπολέμηση των διακρίσεων και των ανι¬ 
σοτήτων σε σχέση με την αγορά εργασίας (ΕΟϋΑΕ) στην Ελ¬ 
λάδα» 

8. Το συμπλήρωμα προγραμματισμού όπως εγκρίθηκε με 
την από 23η Μάίου 2001 απόφαση της Επιτροπής Παρα- 
κολούθησηςτου Προγράμματος της Κ.Π ΕηυβΙ και ειδικά στο 
τμήμα που αναφέρεται στα κριτήρια αξιολόγησης και επιλο¬ 
γής πράξεων. 

9. Τις υπηρεσιακές ανάγκες για την ομαλή εξέλιξη της δια¬ 
δικασίας επιλογής προτάσεων ΕηυβΙ. 

10. Το γεγονός ότι από την παρούσα απόφαση δενπροκα- 
λείται δαπάνη εις βάρος του κρατικού προϋπολογισμού, 
αποφασίζουμε: 

Τροποποιούμε το άρθρο 7 της απόφασης με αριθμό 
201430/30.10.2001, ως εξής: 

Άρθρο 7 

1. Ε' Φάση: Δίνεται το δικαίωμα υποβολής ενστάσεων κατά 
της απόρριψης της πρότασης κατά την πρώτη φάση αξιολό¬ 
γησης, εντός πενθημέρου από την ημερομηνία κοινοποίη¬ 
σής της στο Συντονιστή Εταίρο. 

2. Αυτή η ένσταση δεν επιφέρει αναβολή ή διακοπή της δια¬ 
δικασίας αξιολόγησης, αλλά εξετάζεται από Επιτροπή Εν¬ 
στάσεων αποτελούμενη από: 

α) Τον προϊστάμενο της μονάδας ελέγχου της Διαχειρι¬ 
στικής Αρχής του Ε.Π. «Απασχόληση και Επαγγελματική Κα¬ 
τάρτιση». 

β) Εκπρόσωπο της Αρχής Διαχείρισης Κ.Π.Σ. 

γ) Ανεξάρτητο Εμπειρογνώμονα. 

3. Σε περίπτωση που η Επιτροπή ενστάσεων δικαιώσει πρό¬ 
ταση απορριφθείσα λόγω μη πληρότητας των απαιτούμενων 
εγγράφων, η πρόταση αυτή αξιολογείται επί της ουσίας από 
την καθ’ύλην αρμόδια τριμελή επιτροπή της 201429/30-10- 
2001 απόφασής μας. 

4. Τα αποτελέσματα επί των ενστάσεων θα αναρτώνται 
στον πίνακα ανακοινώσεων στο ισόγειο του Υπουργείου Ερ¬ 
γασίας και Κοινωνικών Ασφαλίσεων. 

5. Ενστάσεις που υποβάλλονται κατά των αποφάσεων της 
πενταμελούς γνωμοδοτικής επιτροπής της Β' και Γ' φάσης 
αξιολόγησης δεν γίνονται δεκτές. 

6. Οι ενστάσεις θα υποβάλλονται στο Γενικό Πρωτόκολλο 
του Υπουργείου Εργασίας, Ειδική Υπηρεσία Διαχείρισης του 
Ε.Π. της Κ.Π. ΕΟΙΙΑΙ στη διεύθυνση: Πειραιώς 40, 10 182 
Αθήνα (ισόγειο). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 29 Νοεμβρίου 2001 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΠΠΑΣ 

-♦- 

Αριθ. 4498 (2) 

Σύσταση Ν.Π.Δ.Δ. στο Δήμο Αρναίας με την επωνυμία 
«ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΑΡΝΑΙΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995. 

2. Την αριθ. 77/29.3.2001 απόφαση του Δημοτικού Συμ¬ 
βουλίου Αρναίας για σύσταση Ν.Π.Δ.Δ. στο Δήμο Αρναίας με 
την επωνυμία «Αθλητικός Οργανισμός Δήμου Αρναίας». 

3. Τις διατάξεις του άρθρου 14 του Ν. 2880/2001. 

4. Την αριθ. πρωτ. 5631/11.7.2000 (ΦΕΚ 1339/τ.Β'/2000) 
απόφαση του Γενικού Γραμματέα Περιφέρειας «μεταβίβαση 
εξουσίας υπογραφής», αποφασίζουμε: 

Συνιστάται στο Δήμο Αρναίας Δημοτικό Νομικό Πρόσωπο 
Δημοσίου Δικαίου, το οποίο διέπεται από τις διατάξεις του 
άρθρου 203 του Π.Δ. 410/1995 και τις εκάστοτε ισχύουσες 
διατάξεις για τα Ν.Π.Δ.Δ. 

Άρθρο 1 

Επωνυμία 

Το Δημοτικό Συμβούλιο με την παρούσα απόφασή του 
(αριθμός απόφασης 33/2001) και έχοντας υπόψη τις διατά¬ 
ξεις του άρθρου 203 του Π.Δ. 410/1995, συστήνει νομικό 
πρόσωπο δημοσίου δικαίου με την επωνυμία «ΑΘΛΗΤΙΚΟΣ 
ΟΡΓΑΝΙΣΜΟΣ ΔΗΜΟΥ ΑΡΝΑΙΑΣ». 

Άρθρο 2 

ΣΚΟΠΟΙ 

Σκοποί του νομικού προσώπου ορίζονται οι κάτωθι: 

1. Αξιοποίηση των εγκαταστάσεων, των υποδομών και γε¬ 
νικότερα της κινητής και ακίνητης περιουσίας των συγχω- 
νευθέντων νομικών προσώπων καθώς και όλων των υπολοί¬ 
πων αθλητικών εγκαταστάσεων που ανήκουν ήδη στο Δήμο 
Αρναίας και βρίσκονται είτε στην έδρα του Δήμου είτε στα 
Δημοτικά Διαμερίσματα, προς όφελος της νεολαίας και γενι¬ 
κότερα των κατοίκων του ευρύτερου Δήμου Αρναίας. Αξιο¬ 
ποίηση επίσης κάθε εγκατάστασης ή άλλου περιουσιακού 
στοιχείου αποκτήσει στο μέλλον το παρόν νομικό πρόσωπο. 

2. Συντήρηση και βελτίωση των υφισταμένων σήμερα εγκα¬ 
ταστάσεων. 

3. Επιδίωξη κατασκευής και νέων αθλητικών εγκαταστάσε¬ 
ων καθώς και άλλων χώρων άσκησης και ψυχαγωγίας στο 
Δήμο Αρναίας. 

4. Υποστήριξη με όλα τα μέσα κάθε προσπάθειας για την 
ανάπτυξη και την πρόοδο του τοπικού αθλητισμού. 

5. Εκμετάλλευση των εγκαταστάσεων με την παραχώρηση 
της χρήσης τους σε φυσικά και νομικά πρόσωπα έναντι 
ανταλλάγματος. 


6. Δημιουργία οργανωμένου αθλητικού κέντρου με σκοπό 
την προσέλκυση συλλόγων, σωματείων και εθνικών ομάδων 
(ομαδικών και ατομικών αθλημάτων), γιατηντέλεση αγώνων 
και την συστηματική προετοιμασία αυτών. Το αθλητικό κέ¬ 
ντρο επιδιώκεται να περιλαμβάνει πέραν των αθλητικών και 
άλλες κτιριακές εγκαταστάσεις για τη διαμονή, τη διατροφή 
και γενικότερα την άρτια φιλοξενία των αθλητών. 

7. Η διοργάνωση αθλητικών εκδηλώσεων, ομιλιών, επιστη¬ 
μονικών συναντήσεων και λοιπών δραστηριοτήτων που σχε¬ 
τίζονται με τον αθλητισμό και τη νεολαία. 

8. Η λειτουργία τμημάτων άθλησης που θα απευθύνονται 
σε συγκεκριμένες ομάδες κατοίκωντου ευρύτερου Δήμου. 

Άρθρο 3 
ΔΙΑΡΚΕΙΑ 

Η διάρκεια του Ν.Π. αυτού είναι αόριστη. Καταργείται μό¬ 
νο με απόφαση του Δημοτικού Συμβουλίου και πράξη του Γε¬ 
νικού Γραμματέα της Περιφέρειας, που δημοσιεύεται στην 
Εφημερίδα της Κυβερνήσεως για περιπτώσεις που θα κρίνει 
ο Δήμος ή 

Σε περίπτωση κατάργησης του Ν. Π. αυτού η περιουσία του 
νομικού προσώπου περιέρχεται στο Δήμο και διατίθεται με 
απόφαση του Δ.Σ., όπως ορίζεται από τις διατάξεις περί Δη¬ 
μοτικών και Κοινοτικών Προσώπωντου Δ.Κ.Κ., όπως ισχύουν 
κάθε φορά. 

Άρθρο 4 

ΠΕΡΙΟΥΣΙΑ-ΠΟΡΟΙ 

Για τη σύσταση και λειτουργία του Ν.Π. αυτού, ο Δήμος 
αφιερώνει το ποσό των 5.000.000 δρχ., καθώς και όλα τα 
ανοιχτά και κλειστά Γυμναστήριάτου. 

Επίσης στην κυριότητα του νομικού προσώπου έχει πε- 
ριέλθει από την δημοσίευση του ως άνω Νόμου και το 
«Εθνικό Στάδιο Αρναίας» που ανήκε στην Γ ενική Γ ραμματεία 
Αθλητισμού. 

Σε περίπτωση κατάργησης του νομικού προσώπου για τα 
ως άνω δικαιώματα εφαρμόζονται αναλόγως οι διατάξεις 
του άρθ.201 του Π.Δ. 410/1995. 

Οι πόροι του νομικού προσώπου είναι: 

1. Η ετήσια επιχορήγηση του Κράτους (Γ.Γ. Αθλητισμού). 

2. Η ετήσια επιχορήγηση του Δήμου (ή άλλου φυσικού ή νο¬ 
μικού προσώπου). 

3. Μισθώματα από ακίνητα. 

4. Εισφορές, δωρεές, κληρονομιές, κληροδοσίες. 

5. Εισπράξεις από αντίτιμο υπηρεσίας. 

Άρθρο 5 
ΔΙΟΙΚΗΣΗ 

Το νομικό πρόσωπο διοικείται από πενταμελές Διοικητικό 
Συμβούλιο, με ισάριθμα αναπληρωματικά μέλη, του οποίου η 
σύνθεση έχει ως εξής: 

1. Πρόεδρος του νομικού προσώπου ορίζεται ο Δημοτικός 
Σύμβουλος Κατράνης Κωνσταντίνος. 

2. Μέλη του Διοικητικού Συμβουλίου του νομικού προσώ¬ 
που ορίζονται οι: 

α) Καραντώνας Γεώργιος - Δημοτικός Σύμβουλος, ως Αντι¬ 
πρόεδρος. 

β) Κατσιαμούρης Γ εώργιος - Δημοτικός Σύμβουλος. 

γ) Ξιούφης Δημήτριος - Φαρμακοποιός, Δημότης του Δή¬ 
μου μας. 

δ) Κύρκος Αντώνιος - Γυμναστής, κάτοικος Αρναίας 

3. Αναπληρωματικά μέλη ορίζονται οι: 

α) Βαλιάνος Θεολόγος - Δημοτικός Σύμβουλος. 

β) Κεχαγιάς Νικόλαος - Δημοτικός Σύμβουλος. 

γ) Κάκκας Γεώργιος - Δημοτικός Σύμβουλος. 

δ) Μαρούσης Χρήστος - Γυμναστής Δημότης του Δήμου 
μας. 

ε) Κυργιαφύνης Μιχαήλ - Δημοτικός Σύμβουλος. 

Η θητεία του Δ.Σ. ορίζεται με το παρόν ότι είναι 2ετής. 

Άρθρο 6 

ΛΕΙΤΟΥΡΓΙΑ Δ.Σ. 

Το Διοικητικό Συμβούλιο συνεδριάζει τακτικά μια φορά το 
μήνα, ύστερα από πρόσκληση του Προέδρου και υπό την 
Προεδρεία του. 

- Ο Πρόεδρος μπορεί να συγκαλεί το Δ.Σ. και όποτε θεω¬ 
ρεί ότι αυτό επιβάλλεται, ή όταν ζητηθεί από την πλειοψηφία 
των μελών του. 

- Οι αποφάσεις λαμβάνονται με την απόλυτη πλειοψηφία 
των παρόντων μελών του. Σε ισοψηφία υπερισχύει η ψή¬ 
φος του Προέδρου. 

- Όταν ο Πρόεδρος απουσιάζει ή κωλύεται, αναπληρώνε¬ 
ται από τον Αντιπρόεδρο. 

- Τα πρακτικά των συνεδριάσεων του Δ.Σ. και οι αποφάσεις 
του καταχωρούνται με χρονολογική σειρά σε ειδικό βιβλίο 
που είναι αριθμημένο και μονογραφημένο από τον Πρόεδρο. 
Τηρούνται δε, με την φροντίδα και την ευθύνη του Γραμμα- 
τέα του Διοικητικού Συμβουλίου και υπογράφονται από αυ¬ 
τόν και τον Πρόεδρο, καθώς και από όλα τα μέλη του Δ.Σ. 
που μετείχαν στη συνεδρίαση, κατά την αρχή της επόμενης 
συνεδριάσεως αυτού, όπου γίνεται η επικύρωση, ύστερα 
από ανάγνωσή τους. 

- Το Δ.Σ. βρίσκεται σε απαρτία εφ' όσον είναι παρόντες το 
ήμισυ του αριθμού των μελών πλέον ενός, συμπεριλαμβανο¬ 
μένου και του Προέδρου. 

- Σε περίπτωση παραίτησης ενός ή περισσοτέρων μελών ο 
διορισμός ισαρίθμων αναπληρωματικών γίνεται από το Δ.Σ. 

Άρθρο 7 
ΕΚΠΡΟΣΩΠΗΣΗ 

Το Ν. Π. εκπροσωπείται ενώπιον των πάσης φύσεως και δι¬ 
καιοδοσίας Δικαστηρίων και Δημοσίων και Διοικητικών εν γέ- 
νει αρχών, καθώς και στις συναλλαγές του με φυσικά και νο¬ 
μικά πρόσωπα από τον Πρόεδρο του Δ.Σ. τον οποίο όταν 
απουσιάζει ή κωλύεται τον αντικαθιστά ο Αντιπρόεδρος. 

Άρθρο 8 

ΑΡΜΟΔΙΟΤΗΤΕΣ ΤΟΥ ΠΡΟΕΔΡΟΥ 

Ο Πρόεδροςτου Δ.Σ. συγκαλείτο Διοικητικό Συμβούλιο σε 
συνεδρίαση και προεδρεύει αυτού, προΐσταται στις υπηρε¬ 
σίες του και ασκεί την γενική εποπτεία και τον έλεγχο της λει¬ 
τουργίας του. Εκπροσωπεί το Ν.Π. όπως αναφέρεται στο 
προηγούμενο άρθρο και φροντίζει για τα συμφέροντα αυ¬ 
τού, σύμφωνα με τις διατάξεις των νόμων και του παρόντος 
οργανισμού και με τις αποφάσεις του Δ.Σ. 

Παραγγέλλει μαζί με το Δ.Σ. την πληρωμή των εξόδων του 
Προϋπολογισμού και κάθε άλλη έκτακτη δαπάνη και φροντί¬ 
ζει για την τήρηση ακριβώς των διατάξεων που ισχύουν κάθε 
φορά και αναφέρονται στα Δημοτικά και Κοινοτικά Νομικά 
Πρόσωπα του παρόντος Οργανισμού. 

Εισηγείται στο Δ.Σ. τα θέματα που πρέπει να συζητηθούν 
και να ληφθούν πάνω σε αυτά αποφάσεις και εκτελεί αυτές. 

θεωρεί και υπογράφει όλα τα έγγραφα που εξέρχονται,τα 
αποδεικτικά στοιχεία των εισπράξεων, τα εντάλματα των 
πληρωμών και τις μισθοδοτικές καταστάσεις του προσωπι¬ 
κού. 

Υπογράφει επίσης και τα πρακτικά των συνεδριάσεων του 
Δ.Σ. μαζί με τον Γραμματέα. 


Άρθρο 9 
ΚΑΝΟΝΙΣΜΟΙ 

Με απόφαση του Διοικητικού Συμβουλίου του Ν.Π. και 
γνωμοδότηση του Δημοτικού Συμβουλίου που εγκρίνεται 
από τον Γ.Γ. Περιφέρειας, συντάσσεται ο κανονισμός λει¬ 
τουργίας του νομικού προσώπου, ο οποίος στηρίζεται στον 
πρότυπο κανονισμό λειτουργίας, που θα εκδοθεί με ΚΥΑ 
των Υπουργών Εσωτερικών Δ.Δ.Α και Υγείας Πρόνοιας. 

Μέχριτη δημοσίευση της ως άνω ΚΥΑ στην Εφημερίδα της 
Κυβερνήσεως το νομικό πρόσωπο συνεχίζει να λειτουργεί 
σύμφωνα με τον υφιστάμενο κανονισμό λειτουργίας. 

Άρθρο 10 

ΟΙΚΟΝΟΜΙΚΗ ΔΙΑΧΕΙΡΙΣΗ 

Εφαρμόζονται αναλογικά οι διατάξεις που ισχύουν για 
τους Δήμους. 

Εφόσον το Ν.Π. επιχορηγείται από το Κράτος, η επιχο¬ 
ρήγηση αυτή εγγράφεται χωριστά στα έσοδα του προϋ¬ 
πολογισμού. Αν αυτή παρέχεται στο νομικό πρόσωπο για 
την εκπλήρωση ειδικού σκοπού, εγγράφεται αντίστοιχη 
πίστωση για το σκοπό αυτό ιδιαιτέρως στα έξοδα του 
Προϋπολογισμού. 

Άρθρο 11 

ΠΡΟΫΠΟΛΟΓΙΣΜΟΣ - ΑΠΟΛΟΓΙΣΜΟΣ 

Ο Προϋπολογισμός - Απολογισμός καταρτίζεται από το 
Δ.Σ. και εγκρίνεται με απόφαση του Δημοτικού Συμβουλί¬ 
ου, η οποία υπόκειται στον έλεγχο των πράξεων των Δη¬ 
μοτικών και Κοινοτικών Συμβουλίων, σύμφωνα με τις εκά- 
στοτε ισχύουσες διατάξεις. 

Άρθρο 12 

ΕΚΤΕΛΕΣΗ ΕΡΓΩΝ - ΠΡΟΜΗΘΕΙΕΣ 

Γίνονται από το Νομικό πρόσωπο πάντα σύμφωνα με τις 
ισχύουσες κάθε φορά διατάξεις περί προμηθειών και 
εκτέλεσης έργων Ο.Τ.Α. 

Άρθρο 13 
ΠΡΟΣΩΠΙΚΟ 

Γ ια την εκπλήρωση του σκοπούτου Ν.Π. προσλαμβάνε¬ 
ται το παρακάτω προσωπικό: 

1. Διοικητικός ΔΕΙ ένας. 

2. Φύλακας-Συντηρητής ΥΕ16δύο. 

3. Γυμναστών - Εκπαιδευτικών ΤΕ20 ένας. 

Η πρόσληψη του προσωπικού θα γίνει μετά την κατάρ¬ 
τιση του Ο.Ε.Υ. του Ν.Π. και με την διαδικασία του Ν.2190/ 
1993, όπως ισχύει σήμερα. 

Άρθρο 14 
ΤΕΛΙΚΗ ΔΙΑΤΑΞΗ 

Για κάθε άλλη λεπτομέρεια που δεν προβλέπεται στην 
παρούσα, εφαρμόζονται οι αντίστοιχες διατάξεις του 
Ν. 2880/2001 και του άρθρου 203 του Π.Δ. 410/1995 και 
ρυθμίζεται με απόφαση του Δημοτικού Συμβουλίου, 
ύστερα από αιτιολογημένη πρόταση του Διοικητικού Συμ¬ 
βουλίου του Ν.Π. και στηριζόμενη στο Νόμο. 

Με την απόφαση αυτή προκαλείται δαπάνη 10.000.000 
δρχ. εις βάρος του προϋπολογισμού του Δήμου Αρναίας. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Πολύγυρος, 8 Ιουνίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 

ΔΗΜΟΣΘ. ΣΑΡΗΓΙΑΝΝΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 15981 (3) 

Αύξηση καθ’ υπέρβαση ημερών εκτός έδρας υπαλλήλων 
υπηρετούντων στη Ν.Α. Ευρυτανίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 2 παρ. 3 του Ν. 2685/99 «Περί 
καλύψεως δαπανών μετακινουμένων υπαλλήλων κ.λπ.», 
όπως συμπληρώθηκε με το άρθρο 25 παρ. 6 του Ν. 2738/99 
«περί συλλογικών διαπραγματεύσεων στη Δημόσια Διοίκη¬ 
ση κ.λπ.». 

2. Την αρ. 7616/1-6-2000 απόφασή μας «ανώτατο όριο επι- 
τρεπομένων ημερών κίνησης εκτός έδρας υπαλλήλων υπη¬ 
ρετούντων στη Ν.Α. Ευρυτανίας». 

3. Την ανάγκη υλοποίησης κατά το έτος 2001, των προ¬ 
γραμμάτων και ελέγχων του Υπουργείου Γεωργίας καθώς 
και διενέργειας συνεχών ελέγχων του ζωικού πληθυσμού 
του Νομού, των τροφίμων ζωικής προέλευσης (διερεύνηση 
αφθώδους πυρετού, καταρροϊκού πυρετού, σπογγώδης 
εγκεφαλοπάθεια των βοειδών κ.λπ.) και δεδομένου ότι οι 
υπάλληλοι της Ν.Α. Ευρυτανίας, κλάδου ΠΕ κτηνιάτρων εξά- 
ντλησαντο όριο των 120 ημερών. 

4. Το 2082/9-11-2001 έγγραφο της Ν.Α. Ευρυτανίας (Δ/νση 
Κτηνιατρικής). 

5. Το γεγονός ότι δεν μπορεί να προβλεφθεί η πρόσθετη 
δαπάνη, η οποία θα βαρύνει τον προϋπολογισμό της Ν.Α. Ευ¬ 
ρυτανίας, αποφασίζουμε: 

Αυξάνουμε καθ’ υπέρβαση τον ανώτατο επιτρεπόμενο 
αριθμό ημερών εκτός έδρας για το έτος 2001, στους υπαλ¬ 
λήλους της Ν.Α. Ευρυτανίας, Δ/νσης Κτηνιατρικής κλάδου 
ΠΕ Κτηνιάτρων κατά 40 ημέρες, για την υλοποίηση των 
προγραμμάτων και ελέγχων του Υπουργείου Γεωργίας και 
την διενέργεια συνεχών ελέγχων του ζωικού πληθυσμού του 
νομού, των τροφίμων ζωικής προέλευσης κ.λπ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Λαμία, 26 Νοεμβρίου 2001 

Ο Γενικός Γραμματέας Περιφέρειας 
ΒΑΣΙΛΗΣ ΕΞΑΡΧΟΣ 

-♦- 

Αριθ. 263 (4) 

Εκχώρηση αρμοδιοτήτων στα Συμβούλια Διοίκησης - Διοικη¬ 
τικά Συμβούλια και στους Διοικητές - Προέδρους αντί¬ 
στοιχα των Νοσοκομείων Β. Αιγαίου. 

Ο ΠΡΟΕΔΡΟΣ Πε.Σ.Υ. ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2889/2001 «βελτίωση και εκσυγχρο¬ 
νισμός του Εθνικού Συστήματος Υγείας και άλλες διατάξεις». 

2. Τις διατάξεις του Ν. 2683/99 «Κώδικας κατάστασης δη¬ 
μοσίων πολιτικών διοικητικών υπαλλήλων και υπαλλήλων 
Ν.Π.Δ.Δ.». 

3. Τις διατάξεις του Ν. 2470/97 «αναμόρφωση μισθολογίου 
προσωπικού της Δημόσιας Διοίκησης και άλλες συναφείς 
διατάξεις». 

4. Την ΥΙΟβ/οικ.Γ.Π.1320/5.10.2001 εγκύκλιο του Υπουρ¬ 
γείου Υγείας - Πρόνοιας. 

5. Το ΥΙΟβ/οικ.Γ.Π.18193/17.10.2001 έγγραφο του Υπουρ¬ 
γείου Υγείας - Πρόνοιας. 

6. Την 4η/27.10.2001 απόφαση του Δ.Σ. Πε.Σ.Υ. Βορείου 
Αιγαίου, αποφασίζουμε: 

Εκχωρούμε τις παρακάτω αρμοδιότητες στα Συμβούλια Δι¬ 


οίκησης - Διοικητικά Συμβούλια και στους Διοικητές - Προέ¬ 
δρους αντίστοιχα των Νοσοκομείων Β. Αιγαίου, σύμφωνα με 
τις διατάξεις των Ν. 2889/01, Ν. 2683/99 και Ν. 2470/97: 

1. ΣΤΑ ΣΥΜΒΟΥΛΙΑ ΔΙΟΙΚΗΣΗΣ / ΔΙΟΙΚΗΤΙΚΑ ΣΥΜΒΟΥΛΙΑ 
ΤΟΥ ΝΟΣΟΚΟΜΕΙΟΥ 

Α. Αρμοδιότητες που απορρέουν από τις αντίστοιχες δια¬ 
τάξεις του Ν. 2683/99. 

Άρθρο 51 Άδειες χωρίς αποδοχές 
Άρθρο 58 Άδειες Υπηρεσιακής εκπαίδευσης 
Άρθρο 59 Άδειες για επιμορφωτικούς ή επιστημονικούς λό¬ 
γους 

Άρθρο 60 Άδειες εξετάσεων 
Άρθρο 81 Χρόνος προαγωγής 
Άρθρο 82 Σύστημα προαγωγών 

Άρθρο 85 Τοποθέτηση Προϊσταμένων Τμημάτων και Αυτο¬ 
τελών Γ ραφείων 

Άρθρο 89 Έλεγχος νομιμότητας και ισχύς πινάκων προα¬ 
κτέων 

Άρθρο 90 Ειδικές περιπτώσεις εγγραφής σε πίνακες προ¬ 
ακτέων 

Άρθρο 91 Μη εγγραφή σε πίνακα προακτέων 
Άρθρο 92 Διαγραφή από πίνακα προακτέων 
Άρθρο 93 Παράλειψη από προαγωγή 
Άρθρο 94 Παραπομπή μη προακτέου Υπαλλήλου 
Άρθρο 95 Τιμητική απονομή τίτλων 
Άρθρο 97 Αναπλήρωση προϊσταμένων 
Β. Αρμοδιότητες που απορρέουν από τις αντίστοιχες δια- 
τάξειςτου Ν. 2470/1997 
Α. Αποζημιώσεις συμβουλίων και επιτροπών 

2. ΣΤΟΝ ΔΙΟΙΚΗΤΗ / ΠΡΟΕΔΡΟ Δ.Σ. ΤΟΥ ΝΟΣΟΚΟΜΕΙΟΥ 
Α. Αρμοδιότητες που απορρέουν από τις αντίστοιχες δια¬ 
τάξεις του Ν. 2683/99 

Άρθρο 16 Έκδοση και τύπος Πράξης Διορισμού 

Άρθρο 17 Δημοσίευση και κοινοποίηση διορισμού 

Άρθρο 19 Ορκωμοσία 

Άρθρο 20 Ανάκληση (πράξης) διορισμού 

Άρθρο 21 Πράξη Αναδιορισμού 

Άρθρο 23 Προσωπικό Μητρώο του Υπαλλήλου 

Άρθρο 28 Περιουσιακή κατάσταση Υπαλλήλου 

Άρθρο 30 Καθήκοντα Υπαλλήλου 

Άρθρο 31 Χορήγηση άδειας άσκησης ιδιωτικού έργου με 
αμοιβή 

Άρθρο 32 Χορήγηση άδειας για συμμετοχή σε Εταιρίες 
Άρθρο 38 Αστική ευθύνη 

Άρθρο 40 Πράξη μονιμοποίησης δοκίμου υπαλλήλου 
Άρθρο 49 Χορήγηση κανονικής άδειας 
Άρθρο 50 Δικαίωμα ειδικής άδειας 
Άρθρο 52 Άδειες μητρότητας 

Άρθρο 53 Διευκολύνσεις υπαλλήλων με οικογενειακές 
υποχρεώσεις 

Άρθρο 56 Διαδικασία χορήγησης αναρρωτικής άδειας 
Άρθρο 57 Υγειονομική περίθαλψη- Έξοδα κηδείας 
Άρθρο 65 Τοποθέτηση 
Άρθρο 98 Ένταξη 

Άρθρο 99 Πράξη θέσης σε διαθεσιμότητα 
Άρθρο 100 Πράξη θέσης σε διαθεσιμότητα λόγω ασθένει¬ 
ας 

Άρθρο 101 Πράξη θέσης σε διαθεσιμότητα λόγω κατάργη¬ 
σης θέσης 

Άρθρο 103 Πράξη αυτοδίκαιης θέσης σε Αργία 
Άρθρο 104 Πράξη δυνητικής θέσης σε Αργία 
Β. Αρμοδιότητες που απορρέουν από τις αντίστοιχες δια- 
τάξειςτου Ν. 2470/1997 

Α. Χορήγηση Μισθολογικού κλιμακίου άρθρα 2,3,4,5,6 

Β. Χορήγηση χρονοεπιδόματος άρθρο 8 

Γ. Χορήγηση διαφόρων επιδομάτων άρθρα 9,10,11,12,13, 
14 

Δ. Κατάταξη υπαλλήλων σε μισθολογικά κλιμάκια άρθρο 
22 

Οι ανωτέρω μεταβιβαζόμενες διατάξεις του Υπαλληλικού 
κώδικα Ν. 2683/99 και Ν. 2470/97, εφαρμόζονται αναλογικά 
και στο Ιατρικό Προσωπικό, μόνο τις περιπτώσεις εκείνες για 
τις οποίες δεν υφίσταται αντίστοιχη ειδική νομοθετική διά¬ 
ταξη που να ρυθμίζει το σχετικό θέμα και συνεπώς οι ειδικοί 
νόμοι που διέπουν το ιατρικό προσωπικό παραπέμπουν σε 
αυτές. 

Εξυπακούεται ότι η παραπάνω εκχώρηση αρμοδιοτήτων 
δεν θίγει τη διαδικασία διενέργειας των διαφόρων θεμάτων, 
όπως ρητά αναφέρεται στα αντίστοιχα άρθρα των παραπά¬ 
νω νόμων. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Μυτιλήνη, 20 Νοεμβρίου 2001 

Ο Πρόεδρος Πε.Σ.Υ. Β. Αιγαίου 
ΚΩΝΣΤΑΝΤΙΝΟΣ ΣΤΕΡΓΙΟΠΟΥΛΟΣ 

-♦- 

Αριθ. 236/79 (5) 

Κανονισμός Αδειών Κατασκευών Κεραιών στην Ξηρά. 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ ΕΕΤΤ 

Έχοντας υπόψη: 

α. Το άρθρο 1, παράγρ. 2, εδάφιο δ'του Ν. 2801/2000 «ρυθ¬ 
μίσεις θεμάτων αρμοδιότητας του Υπουργείου Μεταφορών 
και Επικοινωνιών και άλλες διατάξεις» (ΦΕΚ 46/Α/2000). 

β. Το άρθρο 3, παράγρ. 14, εδάφια κ' και κη' του Ν. 
2867/2000 «Οργάνωση και λειτουργία των Τηλεπικοινωνιών 
και άλλες διατάξεις» (ΦΕΚ 273/Α/2000). 

γ. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπολο¬ 
γισμού, αποφασίζει: 

Εκδίδει τον Κανονισμό Αδειών Κατασκευών Κεραιών στην 
Ξηρά, οι διατάξεις του οποίου έχουν ως ακολούθως: 

Άρθρο 1 

Πεδίο Εφαρμογής 

1. Ο παρών Κανονισμός διέπει όλες τις Κατασκευές Κε¬ 
ραιών που εμπίπτουν στις διατάξειςτου Ν. 2801/2000. 

2. Η Άδεια Κατασκευής Κεραίας, που εκδίδεται σύμφωνα 
με τα οριζόμενα στον παρόντα Κανονισμό, δεν υποκαθιστά 
άλλες άδειες ή εγκρίσεις που θα πρέπει να λάβει ο Κάτοχος 
της Άδειας για την εγκατάσταση της αδειοδοτημένης Κατα¬ 
σκευής Κεραίας, σύμφωνα με τα οριζόμενα στο άρθρο 24α 
του Ν. 2075/1992 και στο Ν. 2801/2000. 

3. Η ΕΕΤΤ, με ειδικά αιτιολογημένη απόφασή της, δύναται 
να εξαιρεί από την εφαρμογή του παρόντος συγκεκριμένες 
Κατασκευές Κεραιών. Η απόφαση της ΕΕΤΤ πρέπει να συνά- 
δειμετις αρχές που διέπουν το άρθρο 1 του Ν.2801/2000. 

Άρθρο 2 

Ορισμοί 

1. Σταθμός: Ένας ή περισσότεροι πομποί ή δέκτες ή συν¬ 
δυασμός πομπών και δεκτών μετά των πρόσθετων συσκευ¬ 
ών, που είναι αναγκαίοι σε ορισμένη θέση για τη διεξαγωγή 
(διενέργεια) συγκεκριμένης υπηρεσίας ραδιοεπικοινωνίας ή 
για την υπηρεσία ραδιοαστρονομίας. 

2. Κατασκευή Κεραίας: Το σύστημα των κεραιών εκπομπής 


και λήψης ραδιοσημάτων μετά των κατασκευών στήριξής 
τους εξαρτημάτων και παρελκομένων. Τα παθητικά κάτο¬ 
πτρα ανάκλασης ραδιοσημάτων θεωρούνται επίσης ως Κα¬ 
τασκευές Κεραίας. Στο ύψος της Κατασκευής Κεραίας περι¬ 
λαμβάνεται και ο φωτισμός ασφαλείας ή το αλεξικέραυνο. 

3. Συνεγκατάσταση : Η από Κοινού Χρήση ακινήτου από 
δύο ή περισσότερους Φορείς για την εγκατάσταση των Κα¬ 
τασκευών Κεραιών τους. 

4. Κοινή Χρήση Κατασκευής Κεραίας: Η χρήση της Κατα¬ 
σκευής Κεραίας για εξυπηρέτηση δύο ή περισσότερων Σταθ¬ 
μών που ανήκουν σε δύο ή περισσότερους Φορείς. 

Για κάθε όρο της παρούσας, ισχύουν οι ορισμοί που περι¬ 
λαμβάνονται στον Ν.2867/2000 ή, αν δεν υπάρχει εκεί, στους 
ορισμούς οι οποίοι περιλαμβάνονται στο Ν. 2801/ 2000 ή, αν 
δεν υπάρχει εκεί, στο Ν. 1843/1989 ή, αν δεν υπάρχει εκεί, 
στο δευτερογενές δίκαιο της Ευρωπαϊκής Ένωσης. 

Άρθρο 3 

Διαδικασία Αδειοδότησης Κατασκευής Κεραίας 

1. Πριν από κάθε νέα Κατασκευή Κεραίας, που εμπίπτει στο 
πεδίο εφαρμογήςτου παρόντος, απαιτείται η έκδοση Άδειας. 

2. Η αίτηση κατατίθεται στην ΕΕΤΤ μετά απαραίτητα δικαι- 
ολογητικά, που περιγράφονται στο Παράρτημα I του παρό¬ 
ντος. 

3. Η αίτηση απορρίπτεται με Απόφαση της ΕΕΤΤ και ο φά¬ 
κελος επιστρέφεται στον αιτούμενο, στις ακόλουθες περι¬ 
πτώσεις : 

α. Όταν ο αϊτών δεν διαθέτει την απαραίτητη από το νόμο 
άδεια, έγκριση ή εξουσιοδότηση για κατοχή Κατασκευής Κε¬ 
ραίας. 

β. Όταν στη συγκεκριμένη γεωγραφική θέση, για την οποία 
ζητείται η Άδεια Κατασκευής Κεραίας, δεν επιτρέπεται η 
εγκατάσταση Κατασκευής Κεραίας, σύμφωνα με την κείμενη 
νομοθεσία. 

γ. Όταν η αίτηση δεν συνοδεύεται από όλα τα απαραίτητα 
δικαιολογητικά, σύμφωνα με το Παράρτημα I ή παρουσιάζο¬ 
νται ελλείψεις ή σφάλματα στα προσκομιζόμενα δικαιολογη- 
τικά, ιδιαίτερα, σε περίπτωση που υπάρχει οποιαδήποτε 
ασυμφωνία ανάμεσα στα υποβαλλόμενα δικαιολογητικά του 
φακέλου που αφορούν τη συγκεκριμένη Κατασκευή Κεραί¬ 
ας, όπως ενδεικτικά: 

ί. οι συντεταγμένες θέσεις, 

II. η κωδικοποιημένη ονομασία θέσης, 

Πϊ. ο κωδικοποιημένος αριθμός θέσης, 

ιν. η διεύθυνση θέσης. 

δ. Σε περίπτωση κακόπιστης κατάθεσης, ιδιαίτερα, όταν η 
κατάθεση της αίτησης γίνεται μετά από την εγκατάσταση της 
Κατασκευής Κεραίας ή/ και τη θέση της σε λειτουργία. 

4. Εφόσον δεν συντρέχει κάποια από τις περιπτώσεις που 
αναφέρονται στην παράγραφο 3 του παρόντος άρθρου, η αί¬ 
τηση γίνεται δεκτή. 

Άρθρο 4 

Συνεγκατάσταση 

1. Στην περίπτωση Συνεγκατάστασης, κάθε ενδιαφερόμε¬ 
νος να εγκαταστήσει Κατασκευή Κεραίας στο ίδιο ακίνητο με 
άλλο κάτοχο Κατασκευής Κεραίας, υποβάλλει χωριστή αίτη¬ 
ση με όλα τα απαιτούμενα δικαιολογητικά, σύμφωνα με το 
Παράρτημα I. Στη μελέτη που υποβάλλεται στην ΕΕΑΕ, συ¬ 
νυπολογίζεται η επίδραση των κεραιοσυστημάτων όλων των 
Κατασκευών της Συνεγκατάστασης. Η ΕΕΤΤ εκδίδει χωρι¬ 
στές Άδειες για κάθε Κατασκευή Κεραίας. 

2. Η ΕΕΤΤ δύναται να παρεμβαίνει, με Απόφασή της, σε κά¬ 
θε περίπτωση που αυτό ζητηθεί από κάποιο από τα ενδιαφε¬ 
ρόμενο μέρη, σύμφωνα με την κείμενη νομοθεσία και ιδιαίτε- 

ρα, όταν παραβιάζονται διατάξεις που αφορούν υποχρεώ¬ 
σεις τηλεπικοινωνιακής επιχείρησης, η οποία έχει σημαντική 
θέση στην αγορά ή το άρθρο 2 του Ν .703/1977. 

3. Οι συμφωνίες μεταξύ των μερών τελούν υπάτους περιο¬ 
ρισμούς του Ν. 703/1977. 

Άρθρο 5 

Από Κοινού Χρήση Κατασκευής Κεραίας 

1. Μία Κατασκευή Κεραίας μπορεί να εξυπηρετεί έναν ή πε¬ 
ρισσότερους Σταθμούς. 

2. Στην περίπτωση νέας Κατασκευής Κεραίας, που πρόκει¬ 
ται να χρησιμοποιηθεί από κοινού από δύο ή περισσότερους 
φορείς, υποβάλλεται αίτηση από το φορέα ο οποίος πρόκει¬ 
ται να είναι ο κάτοχος της Κατασκευής. 

3. Στην περίπτωση υφιστάμενης Κατασκευής Κεραίας, 
απαιτείται τροποποίηση της Άδειας Κατασκευής Κεραίας για 
την οποία μεριμνά ο κάτοχος της Κατασκευής Κεραίας, σύμ¬ 
φωνα με τα οριζόμενα στο άρθρο 7. 

4. Σε κάθε περίπτωση, τα απαιτούμενα δικαιολογητικά 
αφορούν το σύνολο των Κεραιών εκπομπής και λήψης που 
χρησιμοποιούν όλοι οι φορείς που προβαίνουν σε από κοινού 
χρήση της Κατασκευής Κεραίας, ενώ η αίτηση συνοδεύεται 
από υπεύθυνη δήλωση του κάθε φορέα που φιλοξενείται 
στην Κατασκευή Κεραίας ότι τα στοιχεία της αίτησης που τον 
αφορούν είναι ορθά. 

5. Η ΕΕΤΤ δύναται να παρεμβαίνει με Απόφασή της, σε κά¬ 
θε περίπτωση που αυτό ζητηθεί από κάποιο από τα ενδιαφε¬ 
ρόμενο μέρη σύμφωνα με την κείμενη νομοθεσία και ιδιαίτε¬ 
ρα, όταν παραβιάζονται διατάξεις που αφορούν υποχρεώ¬ 
σεις τηλεπικοινωνιακής επιχείρησης, η οποία έχει σημαντική 
θέση στην αγορά ή το άρθρο 2 του Ν .703/1977. 

6. Οι συμφωνίες μεταξύ των μερών τελούν υπάτους περιο¬ 
ρισμούς του Ν.703/1977. Δεν επιτρέπεται η από κοινού χρή¬ 
ση Κατασκευής Κεραίας, χωρίςτηνπροηγούμενη ρητή προς 
τούτο έγκριση της ΕΕΤΤ, σε περίπτωση που : 

α. ως αποτέλεσμα της από κοινού χρήσης Κατασκευής Κε¬ 
ραίας, όλοι οι πάροχοι συγκεκριμένης Τηλεπικοινωνιακής 
Υπηρεσίας θα προβαίνουν σε από κοινού χρήση συγκεκριμέ¬ 
νης Κατασκευής Κεραίας, 

β. δύο τουλάχιστον πάροχοι συγκεκριμένης Τηλεπικοινω¬ 
νιακής Υπηρεσίας προβαίνουν σε κοινή χρήση κεραίας (Αη- 
Ιθππα). 

Η αίτηση για έγκριση υποβάλλεται, σύμφωνα με το παρόν 
άρθρο. Η ΕΕΤΤ δύναται με Απόφασή της να απαγορεύει την 
από κοινού χρήση Κατασκευής Κεραίας για συγκεκριμένη 
Τηλεπικοινωνιακή Υπηρεσία, σε συγκεκριμένη γεωγραφική 
περιοχή ή στο σύνολο της επικράτειας, σε περίπτωση που 
αυτό μπορεί να οδηγήσει στη λειτουργία μόνο ενός τηλεπι¬ 
κοινωνιακού δικτύου για τη συγκεκριμένη Τηλεπικοινωνιακή 
Υπηρεσία, στη συγκεκριμένη γεωγραφική περιοχή. 

7. Ο κάτοχος της Άδειας Κατασκευής Κεραίας υποχρεού- 
ται να γνωστοποιείτο μοναδικό αριθμό εγγραφής Κατασκευ¬ 
ής Κεραίας, σε κάθε ενδιαφερόμενο να προβεί σε από κοινού 
χρήση της εν λόγω Κατασκευής. 

Άρθρο 6 

Κατασκευή Οικίσκων για την Εγκατάσταση Σταθμών 

1. Η κατασκευή οικίσκου επιτρέπεται μόνο για την εγκατά¬ 
σταση Σταθμών τηλεπικοινωνιακών επιχειρήσεων που παρέ¬ 
χουν Δημόσιες Τηλεπικοινωνιακές Υπηρεσίες. 

2. Ο αιτούμενος φορέας υποβάλλει τα απαιτούμενα πολε¬ 
οδομικά σχέδια για την κατασκευή οικίσκου, σύμφωνα με το 
Παράρτημα I. 

3. Η ΕΕΤΤ παρέχει τη σύμφωνη γνώμη της για την κατα¬ 


σκευή του οικίσκου, σύμφωνα με τις διατάξεις του άρθρου 1 
του Ν.2801/2000. 

4. Σε περίπτωση κατά την οποία ο αιτούμενος δεν προσκο¬ 
μίσει όλα τα απαιτούμενα έγγραφα για την κατασκευή του οι¬ 
κίσκου, σύμφωνα με το Παράρτημα I ή αυτά είναι εσφαλμένα 
ή ελλιπή ή για οποιοδήποτε άλλο λόγο παραβιάζονται οι δια¬ 
τάξεις του Ν.2801/2000, τότε απορρίπτεται η αίτηση που 
αφορά την Κατασκευή Κεραίας. Σε περίπτωση κατά την 
οποία η αίτηση κατασκευής οικίσκου ακολουθεί τη χορήγη¬ 
ση Άδειας Κατασκευής Κεραίας, η τυχόν απόρριψη της αίτη¬ 
σης για κατασκευή οικίσκου για τη συγκεκριμένη Κατασκευή 
Κεραίας δεν συνεπάγεται αφ'εαυτής και την ανάκληση της 
Άδειας Κατασκευής Κεραίας. 

Άρθρο 7 

Τροποποίηση Άδειας 

1. Αλλαγή της θέσης της Κατασκευής Κεραίας δεν μπορεί 
να γίνει με τροποποίηση της Άδειας αλλά απαιτεί την έκδοση 
νέας Άδειας Κατασκευής Κεραίας, σύμφωνα με τη διαδικα¬ 
σία που περιγράφεται στο άρθρο 3 του παρόντος. 

2. Πριν από τροποποίηση υφιστάμενης Κατασκευής Κεραί¬ 
ας, απαιτείταιτροποποίηση της Άδειας για την οποία μεριμνά 
ο κάτοχος της Άδειας. Ιδιαίτερα, τροποποίηση της Άδειας 
υφιστάμενης Κατασκευής Κεραίας, απαιτείται στις ακόλου¬ 
θες περιπτώσεις: 

α. Τροποποίηση του δομικού μέρους της υφιστάμενης Κα¬ 
τασκευής Κεραίας, συμπεριλαμβανομένου του ύψους της 
Κατασκευής. 

β. Χρήση της υπάρχουσας Κατασκευής Κεραίας για διεξα¬ 
γωγή επιπρόσθετων Υπηρεσιών Ραδιοεπικοινωνίας πλέον 
των προβλεπομένων στην Άδεια Κατασκευής Κεραίας. 

3. Για την τροποποίηση της Άδειας, ο Κάτοχος της Άδειας 
θα πρέπει να υποβάλει στην ΕΕΤΤ αίτηση, η οποία περιλαμ¬ 
βάνει βεβαίωση κατάθεσης νέας μελέτης στην ΕΕΑΕ ή γνω¬ 
μάτευση επί αυτής και εφόσον ισχύει η περίπτωση του εδα¬ 
φίου α'της παραγρ. 2 του παρόντος άρθρου, νέα πολεοδο¬ 
μικά σχέδια της Κατασκευής, σύμφωνα με το Παράρτημα I 
και τη σύμφωνη γνώμη της ΥΠΑ, εφόσον υπάρχει αύξηση του 
ύψους της Κατασκευής. 

4. Δεν απαιτείταιτροποποίηση της Άδειας Κατασκευής Κε¬ 
ραίας για τις περιπτώσεις προσθήκης κεραιών, υπό την προ¬ 
ϋπόθεση ότι πληρούνται αθροιστικά οι παρακάτω προϋπο¬ 
θέσεις : 

α. τοποθετούνται σε νόμιμα υφιστάμενη Κατασκευή Κεραί¬ 
ας, 

β. οι συγκεκριμένες κεραίες προορίζονται για διεξαγωγή 
Υπηρεσιών Ραδιοεπικοινωνίας που προβλέπονται στην Άδεια 
Κατασκευής Κεραίας, 

γ. δεν προκαλείται οποιαδήποτε τροποποίηση στη δομική 
κατασκευή της Κατασκευής Κεραίας, συμπεριλαμβανομέ¬ 
νου του ύψους της Κατασκευής, 

δ. υπάρχει βεβαίωση υποβολής νέας μελέτης στην ΕΕΑΕ ή 
γνωμάτευση της ΕΕΑΕ, σύμφωνα μετά οριζόμενα στην ΚΥΑ 
53571/3839/2000 (ΦΕΚ 1105/Β/2000) ή σε άλλη διάταξη Νό¬ 
μου ή Υπουργικής Απόφασης ή Πράξη της Διοίκησης με την 
οποία η εν λόγω ΚΥΑ τροποποιείται ή αντικαθίσταται, 

ε. έχει γίνει Εκχώρηση των ραδιοσυχνοτήτων ή Απονομή 
των χρησιμοποιούμενων ραδιοσυχνοτήτων για αποκλειστική 
χρήση ή οι ραδιοσυχνότητες που πρόκειται να χρησιμοποιη¬ 
θούν δεν χρειάζονται Εκχώρηση ή Απονομή, σύμφωνα με την 
κείμενη νομοθεσία, 

Στις περιπτώσεις αυτές, ο κάτοχος της Κατασκευής Κεραί¬ 
ας υποχρεούται, πριν από την τοποθέτηση των κεραιών, να 
καταθέσει στην ΕΕΤΤ: 

- Δήλωση με τα στοιχεία της κεραίας, όπως στο Παράρτη¬ 
μα II, 

- Βεβαίωση υποβολής νέας μελέτης στην ΕΕΑΕ ή γνωμά¬ 
τευση επί της μελέτης αυτής, 

- Αποδεικτικό νόμιμης χρήσης της ραδιοσυχνότητας. 

Άρθρο 8 

Αναστολή της Άδειας 

1. Η ΕΕΤΤ, με ειδικά αιτιολογημένη Απόφασή της, μπορεί 
να αναστείλει την Άδεια Κατασκευής Κεραίας, στις ακόλου¬ 
θες περιπτώσεις: 

α. Όταν, με μετρήσεις, που θα εκπονηθούν από τους αρ¬ 
μόδιους φορείς, σύμφωνα με το άρθρο 7 της ΚΥΑ 
53571/3839/2000 (ΦΕΚ 1105/Β/2000), αποδειχθεί ότι η συ¬ 
γκεκριμένη Κατασκευή υπερβαίνει τα όρια εκπομπής που 
προβλέπονται στην εν λόγω ΚΥΑ. 

β. Όταν η ΕΕΤΤ ενημερωθεί εγγράφως από την ΕΕΑΕ, ότι η 
υποβληθείσα μελέτη ηλεκτρομαγνητικής ακτινοβολίας, η 
οποία έχει κατατεθεί στην τελευταία, είναι ανεπαρκής, πλημ¬ 
μελής ή λανθασμένη. 

γ. Όταν έχει ανασταλεί το δικαίωμα χρήσης κάθε ραδιοσυ¬ 
χνότητας που χρησιμοποιείται στην εν λόγω Κατασκευή. 

2. Μετά τη γνωστοποίηση της Αναστολής, ο Κάτοχος της 
Άδειας υποχρεούται να διακόψει άμεσα τη λειτουργία κάθε 
Σταθμού της Κατασκευής Κεραίας. 

Άρθρο 9 

Ανάκληση της Άδειας 

1. Η Άδεια Κατασκευής Κεραίας ανακαλείται στην περί¬ 
πτωση που η αίτηση για έγκριση τοποθέτησης των εγκατα¬ 
στάσεων της Κατασκευής Κεραίας σύμφωνα με τα προβλε- 
πόμενα στο Ν.2801/2000 και το άρθρο 24α του Ν.2075/1992 
απορριφθεί, ή ανακληθεί η ήδη χορηγηθείσα έγκριση. 

2. Μετά την εγκατάσταση της Κατασκευής Κεραίας, η 
Άδεια μπορεί να ανακληθεί, έπειτα από ειδικά αιτιολογημένη 
Απόφαση της ΕΕΤΤ, στις εξής περιπτώσεις : 

α. Όταν, παρά την Αναστολή της Άδειας, εξακολουθείς εκ¬ 
πομπή ραδιοσημάτων από την Κατασκευή. 

β. Όταν η Κατασκευή δεν πληροί τους όρους ηλεκτρομα- 
γνητικής συμβατότητας, σύμφωνα με τις Οδηγίες 89/336/ΕΚ 
και 99/5/ΕΚ. 

3. Η Άδεια Κατασκευής Κεραίας ανακαλείται στην περί¬ 
πτωση που από τον κάτοχο της Άδειας έχει αφαιρεθεί το δι¬ 
καίωμα χρήσης κάθε ραδιοσυχνότητας που χρησιμοποιείται 
στην εν λόγω Κατασκευή ή έχει παρέλθει ο χρόνος για τον 
οποίο έγινε Απονομή ή Εκχώρηση της συγκεκριμένης ραδιο¬ 
συχνότητας. 

4. Η Άδεια Κατασκευής Κεραίας ανακαλείται άμεσα, μετά 
από έγγραφη αίτηση του Κάτοχου της Κατασκευής, στην 
οποία αναφέρει ότι δεν επιθυμεί πλέον να χρησιμοποιεί την 
εν λόγω Κατασκευή Κεραίας. 

Άρθρο 10 

Σήμανση 

1. Ο αριθμός εγγραφής κεραίας περιλαμβάνεται σε κάθε 
Άδεια που εκδίδεται από την ΕΕΤΤ. 

2. Ο κύριος της Κατασκευής Κεραίας υποχρεούται να έχει 
ανά πάσα στιγμή αναρτημένη σε εμφανές σημείο της Κατα¬ 
σκευής Κεραίας σήμανση, η οποία ευκρινώς θα αναφέρει: 

α. Στην περίπτωση που υπάρχει υποχρέωση για την έκδο¬ 
ση Άδειας, την επωνυμία του κατόχου της Κατασκευής, τον 
αριθμό εγγραφής Κατασκευής Κεραίας και τον αριθμό της 
θέσης, όπως αναφέρεται στην άδεια του κατόχου. 

β. Στην περίπτωση Κατασκευών Κεραίας για τις οποίες δεν 
απαιτείται η έκδοση Άδειας, αναγράφεται η διάταξη με την 


οποία εξαιρούνται της υποχρέωσης Άδειας και η επωνυμία 
του κατόχου της Κατασκευής Κεραίας. 

Άρθρο 11 

Διοικητικές Κυρώσεις 

Στην περίπτωση παράβασης διατάξεων του παρόντος, 
εφαρμόζονται οι διατάξεις του Ν .2801 /2000 και, στην έκταση 
που η παράβαση συνιστά ταυτόχρονα και παράβαση του Ν. 
2867/2000, εφαρμόζονται και οι διοικητικές κυρώσεις που 
προβλέπονται στο Ν. 2867/2000. 

Άρθρο 12 

Τελικές και μεταβατικές Διατάξεις 
Οι αιτήσεις που έχουν κατατεθεί πριν από τη θέση σε ισχύ 
του παρόντος Κανονισμού, θα πρέπει να συμπληρωθούν με 
τα απαραίτητα δικαιολογητικά, όπως περιγράφονται στο άρ¬ 
θρο 3 του παρόντος, μέσα σε διάστημα 30 ημερών απάτη δη¬ 
μοσίευση του παρόντος Κανονισμού. Το άρθρο 3, παράγρ. 3, 
εδάφιο δ' δεν εφαρμόζεται σε αυτή την περίπτωση. 

Άρθρο 13 
Έναρξη ισχύος 

Η ισχύς του παρόντος Κανονισμού άρχεται από τη δημοσί¬ 
ευσή του στην Εφημερίδα της Κυβερνήσεως. 

ΠΑΡΑΡΤΗΜΑ I 

Η αίτηση για Άδεια Κατασκευής Κεραίας που υποβάλλεται 
στην ΕΕΤΤ πρέπει να περιλαμβάνει: 

1. Πλήρη στοιχεία του αιτούντος (Επωνυμία, Διακριτικός 
Τίτλος, Νομική Μορφή, Διεύθυνση Έδρας του αιτούντος, 
ΑΦΜ,ΑΡΜΑΕ,Τεχνικός Υπεύθυνος, Τηλέφωνο και Ραχ για επι¬ 
κοινωνία) και νομιμοποιητικά έγγραφα για τον υπογράφοντα. 

2. Περιγραφή των Υπηρεσιών Ραδιοεπικοινωνίας που θα 
εξυπηρετείη Κατασκευή Κεραίας, σύμφωναμετηνήτιςαντί¬ 
στοιχες άδειες που κατέχει ο Πάροχος. 

3. Περιγραφή της Κατασκευής Κεραίας, η οποία περιλαμ¬ 
βάνει : 

α. μοναδικό αριθμό θέσης και μοναδική ονομασία θέσης 
σχετική με το τοπωνύμιο της περιοχής, 
β. τις γεωγραφικές συντεταγμένες πλάτος και μήκος (σε 
σύστημα ΕΓΣΑ87), 

γ. το υψόμετρο του εδάφους, το ύψος της Κατασκευής Κε¬ 
ραίας από τη βάση της, το ύψος του κτιρίου (αν υπάρχει) από 
το έδαφος, 

δ. την ακριβή διεύθυνση της θέσηςτης Κατασκευής, το Δή¬ 
μο και τη Νομαρχία, εντός των οποίων θα γίνει η Κατασκευή, 
ε. εφόσον κατασκευασθεί οικίσκος (σύμφωνα με το 
Ν.2801/2000), θα προσδιορίζεται το εμβαδόν, το ύψος και η 
θέση του (οικόπεδο ή δώμα) και το εμβαδόν του οικοπέδου, 
στ. εφόσον η Κατασκευή αποτελείται από περισσότερους 
του ενός πυλώνες ή ιστούς, θα αναφέρονται ξεχωριστά τα 
ύψη για κάθε ιστό ή πυλώνα. 

4. Περιγραφή των στοιχείων ακτινοβολίας της Κατασκευής 
Κεραίας, που συγκεκριμένα, είναι τα εξής : αριθμός φερου- 
σών, ισχύς εισόδου ανά φέρουσα, κέρδος κύριου λοβού, 
ΕΙΒΡ, γωνία ημίσειας ισχύος κύριας δέσμης σε μοίρες, ΙΝί κε¬ 
ραίας συνολικό, γωνία μεγίστου κύριου λοβού ως προς το 
Βορρά σε μοίρες, διαστάσεις κεραίας, ύψος κέντρου κεραί¬ 
ας από βάση ιστού, συχνότητα εκπομπής και συχνότητα λή¬ 
ψης. Σε περίπτωση περισσοτέρων του ενός πυλώνων ή 
ιστών, θα πρέπει να προσδιορίζεται ο ιστός ή ο πυλώνας στον 
οποίο στηρίζεται κάθε κεραία. 

5. Διευθύνσεις των αρμοδίων Υπηρεσιών (Νομαρχίας, Πο¬ 
λεοδομίας και Δασαρχείου) στις οποίες υπάγεται η συγκε¬ 
κριμένη Κατασκευή Κεραίας. 

6. Αντίγραφο Πράξης Εκχώρησης ή γενικά αποδεικτικό νό- 

μιμης χρήσης κάθε ραδιοσυχνότητας που πρόκειται να χρη¬ 
σιμοποιηθεί στην εν λόγω Κατασκευή. Ειδικά, για την περί¬ 
πτωση Παρόχωντηλεπικοινωνιακών υπηρεσιών στο κοινό και 
για την περίπτωση κεραιών που εξυπηρετούν επίγειες μικρο- 
κυματικές δισημειακές ζεύξεις, η πράξη Εκχώρησης μπορεί 
να αντικατασταθεί από την αίτηση για Εκχώρηση ραδιοσυ¬ 
χνότητας, εφόσον η αίτηση είναι πλήρης και δεν απορριφθεί. 

7. Πολεοδομικά σχέδια του συνόλου της Κατασκευής Κε¬ 
ραίας, σε δύο αντίγραφα στα οποία περιλαμβάνονται υπο¬ 
χρεωτικά: 

α. τοπογραφικό διάγραμμα που περιέχει οδοιπορικό σκα¬ 
ρίφημα και απόσπασμα χάρτη ΓΥΣ με σημειωμένη τη θέση 
της Κατασκευής Κεραίας, 

β. τα προβλεπόμενα από το άρθρο 24α του Ν. 2075/1992, 
ως αυτό ισχύει μέχρι την έκδοση Απόφασης του ΥΠΕΧΩΔΕ. 

8. Γνωμάτευση με τη σύμφωνη γνώμη της ΕΕΑΕεπίτης με¬ 
λέτης ηλεκτρομαγνητικών ακτινοβολιών της κεραίας ή εφό¬ 
σον αυτή δεν έχει εκδοθεί, βεβαίωση υποβολής της εν λόγω 
μελέτης στην ΕΕΑΕ, σύμφωνα με τα οριζόμενα στην ΚΥΑ 
53571/3839/2000 (ΦΕΚ 1105/Β/2000). 

9. Σύμφωνη γνώμη της ΥΠΑ σχετικά με την ασφάλεια της 
αεροπλοΐας σε σχέση με την εν λόγω Κατασκευή Κεραίας. 

10. Στην περίπτωση Συνεγκατάστασης, απαιτείται να δη¬ 
λώνεται σαφώς στην αίτηση ότι πρόκειται περί Συνεγκατά- 
στασης στο ίδιο ακίνητο και να προσδιορίζεται το όνομα θέ¬ 
σης, ο κωδικός θέσης της Κατασκευής Κεραίας και το όνομα 
του φορέα με τον οποίο θα γίνει η Συνεγκατάσταση. 


11. Σε περίπτωση Κοινής Χρήσης, η αίτηση μαζί μετά απαι- 
τούμενα δικαιολογητικά υποβάλλεται από το φορέα που θα 
είναι ο Κάτοχος της Κατασκευής και συνοδεύεται από Υπεύ¬ 
θυνη Δήλωση του φορέα που φιλοξενείται στην Κατασκευή 
ότι τα στοιχεία που τον αφορούν είναι αληθή. 

ΠΑΡΑΡΤΗΜΑ II 

Η Δήλωση που ο Κάτοχος Κατασκευής Κεραίας οφείλει να 
καταθέσει στην ΕΕΤΤ, σύμφωνα με την παράγραφο 4 του άρ¬ 
θρου 7, περιλαμβάνει ανά προστιθέμενη κεραία : τον αριθμό 
εγγραφής Κατασκευής Κεραίας, τον αριθμό θέσης, αριθμό 
φερουσών, ισχύ εισόδου ανά φέρουσα, κέρδος κύριου λο- 
βού, ΕΙΡΡ, γωνίαημίσειας ισχύος κύριας δέσμης σε μοίρες, ΐίΙΙ 
κεραίας συνολικό, γωνία μεγίστου κύριου λοβού ως προς το 
Βορρά σε μοίρες, διαστάσεις κεραίας, ύψος κέντρου κεραίας 
από βάση ιστού, συχνότητα εκπομπής και συχνότητα λήψης. 

Σε περίπτωση περισσοτέρων του ενός πυλώνων ή ιστών, 
θα πρέπει να προσδιορίζεται ο ιστός ή ο πυλώνας στον οποίο 
στηρίζεται η κεραία. 

Ο παρών Κανονισμός να δημοσιευθεί στην Εφημερίδα της 
Κυβερνήσεως. 

Μαρούσι, 23 Νοεμβρίου 2001 
Ο Πρόεδρος 
ΕΜΜ. Α. ΓΙΑΚΟΥΜΑΚΗΣ 

